Το **UK Singles Chart** (που τώρα τιτλοφορείται **Official Singles Chart**)  δημοσιεύεται από την Official Charts Company (OCC), για λογαριασμό της βρετανικής μουσικής βιομηχανίας, αναγράφοντας τα κορυφαία σε πωλήσεις τραγούδια στο Ηνωμένο Βασίλειο, με βάση τις φυσικές πωλήσεις, τα downloads καθώς και τις υπηρεσίες streaming. Το Official Chart, που μεταδίδεται στο BBC Radio 1 και το MTV (Official UK Top 40), αποτελεί τον πλέον αναγνωρισμένο επίσημο τρόπο μέτρησης τής δημοτικότητας των τραγουδιών και των άλμπουμ της μουσικής βιομηχανίας τού Ηνωμένου Βασιλείου, επειδή συγκεντρώνει τις πιο ολοκληρωμένες ερευνητικές μεθόδους τού είδους του αφού σήμερα ερευνά πάνω από 15.000 λιανοπωλητές και ψηφιακές υπηρεσίες καθημερινά, καταμετρώντας το 99,9% όλων των τραγουδιών που απηχούν στη Βρετανία όλη την εβδομάδα και πάνω από το 98% των άλμπουμ. Οι κανόνες έχουν αλλάξει πολλές φορές καθώς η τεχνολογία αναπτύχθηκε, με πιο αξιοσημείωτη τη συμπερίληψη των ψηφιακών downloads το 2005 και των υπηρεσιών streaming τον Ιούλιο του 2014 

H ιστοσελίδα περιέχει το τσαρτ των 100 κορυφαίων τραγουδιών. Ορισμένα μέσα ενημέρωσης αναφέρουν μόνο το Top 40 (όπως το BBC, με την εκπομπή στο Radio 1 να ακολουθεί το παράδειγμα τού αμερικανικού Top 40 του Casey Kasem στη δεκαετία του 1970) ή το Top 75 (όπως το περιοδικό *Music Week*) από τη λίστα. Η εβδομάδα των τσαρτ διαρκεί από τις 00:01 τής Παρασκευής έως τα μεσάνυχτα της Πέμπτης, με τα περισσότερα φυσικά και ψηφιακά τραγούδια στο Ηνωμένο Βασίλειο να κυκλοφορούν τις Παρασκευές.

Το Top 40 chart δημοσιεύεται για πρώτη φορά την Παρασκευή το απόγευμα από το BBC Radio 1 ως *The Official Chart*, πριν αναρτηθεί το πλήρες Official Singles Chart Top 100 στον ιστότοπο της εταιρείας. Μια αντίπαλη εκπομπή τσαρτ, το *The Official Big Top 40*, μεταδίδεται τα απογεύματα της Κυριακής στους σταθμούς Capital και Heart σε όλο το Ηνωμένο Βασίλειο. Το Official Big Top 40 βασίζεται μόνο σε δεδομένα της Apple, (streams από την υπηρεσία streaming Apple Music και downloads από τα iTunes) καθώς και στο ραδιοφωνικό airplay σε όλο το ραδιοφωνικό δίκτυο Global.

Το πρώτο νούμερο ένα στο UK Singles Chart ήταν το "Here in My Heart "του Al Martino για την εβδομάδα που έληξε στις 14 Νοεμβρίου 1952. Μέχρι και την εβδομάδα που έληξε στις 25 Αυγούστου 2022, από το UK Singles Chart πέρασαν 1399 διαφορετικές νούμερο ένα επιτυχίες. Το τρέχον νούμερο ένα είναι το "Afraid to Feel "των LF System .

Παραπομπές
----------

1. ↑  «Official Singles Chart Top 100 | Official Charts Company». *Officialcharts.com*. Ανακτήθηκε στις 31 Μαρτίου 2021.
2. ↑  Kreisler, Lauren (12 Μαρτίου 2018). «How The Charts Are Compiled». *OfficialCharts.com*. Ανακτήθηκε στις 12 Μαρτίου 2018.
3. ↑  Lane, Daniel (23 Ιουνίου 2014). «Streaming and the Official Singles Chart: Everything you need to know!». Official Charts Company. Ανακτήθηκε στις 24 Ιουνίου 2014.
4. ↑  Official Charts. «Official Singles Chart Top 100». *OfficialCharts.com*. Official Charts Company. Ανακτήθηκε στις 15 Μαρτίου 2018.
5. ↑  «About Us - Who We Are - FAQs». Theofficialcharts.com. Αρχειοθετήθηκε από το πρωτότυπο στις 12 Νοεμβρίου 2012. Ανακτήθηκε στις 5 Δεκεμβρίου 2012.
6. ↑  Praxis Media. «Radio1 Rodos Greece ::: UK Forthcoming Singles ::: Charts, DJ Promos, Dance, Lyrics, Free Mp3 Samples Downloads». Radio1.gr. Αρχειοθετήθηκε από το πρωτότυπο στις 4 Σεπτεμβρίου 2012. Ανακτήθηκε στις 5 Δεκεμβρίου 2012.
7. ↑  «Official UK Singles Top 100 - 8th December 2012 | Official UK Top 40 | music charts | Official Singles Chart». Officialcharts.com. Αρχειοθετήθηκε από το πρωτότυπο στις 1 Δεκεμβρίου 2013. Ανακτήθηκε στις 5 Δεκεμβρίου 2012.